Թանէր Աքչամի գիրքի անուան բանաձեւումն անգամ շփոթ կը ստեղծէ: Արդարեւ, ինչո՞ւ հայոց ցեղասպանութիւնը փոխադրել կրօնական մակարդակ, երբ ան էապէս ազգային-քաղաքական է: Փոխանակ խօսելու իսլամացուած հայերու մասին, աւելի ճիշդ պէտք է ըլլար ըսել՝ թրքացուած հայեր, ինչպէս միշտ եղած է պատմութեան ընթացքին, իշխողները կրօնական ազդակը շահագործած են իրենց քաղաքական-տնտեսական նպատակներուն համար, իրենց բանակներուն հետ տարած են կրօնական քարոզիչներ: Այդպէս ըրած են գաղութարարները: